RASCUMPARAREA 
CAPETENIE! PIEILOR ROŞII 


Traducere de de AL. HALUNGA si I. PELTZ 


Ilustrații: Pompiliu 


RASCUMPARAREA 
CAPETENIEI PIEILOR ROSII 


Cu asta credeam ca o nimerisem: stati numai sa va 
povestesc. Ne gaseam tocmai in Sud, in Alabama — Bill 
Driscoll şi cu mine — cand ne-a venit ideea să răpim copilul. 

Bill şi cu mine posedam împreună un capital de vreo 
şase sute de dolari şi aveam nevoie exact de încă două mii ca 
să punem pe roate o afacere frauduloasă cu terenuri de 
construcție, într-un oraş din partea de apus a statului 
Illinois. Am dezbătut problema aceasta pe scara din fața 
hotelului. 

Ştiam că târgul Summit nu ne putea urmări cu forțe 
mai mari decât nişte bieti poliţişti locali, cu niscaiva câini 
mofturoşi şi unul sau două articole vehemente în „The 
Weekly Farmers'Budget". Aşadar, totul părea a fi în regulă. 

Ne-am ales ca victimă pe unicul copil al unui cetățean 
de vază numit Ebenezer Dorset. Tatăl era un ins respectabil 
şi zgârcit, expert în ipoteci, sever şi cinstit strângător de 
fonduri pentru săraci la biserică şi neînduplecat executor al 
celor ce nu-şi lichidau la timp împrumuturile pe ipotecă. 
Puştiul era un băiețel de zece ani, cu pistrui în basorelief şi 
cu părul de culoarea copertei revistei pe care o cumperi de la 
chioşc când aştepţi un tren. Bill şi cu mine am chibzuit şi am 
ajuns la concluzia că Ebenezer s-ar învoi la un preț de 
răscumpărare de două mii de dolari în cap. Stati numai să vă 
spun. 

La vreo două mile de Summit se afla un mic munte, 
acoperit cu un hatis des de ienupăr. Pe coasta din spatele 
acestui munte se afla o grotă. Acolo noi am depozitat ceva 
provizii. 

Într-o seară, după apusul soarelui, ajunserăm cu o 
şaretă în fața casei bătrânului Dorset. Puştiul era pe stradă, 
dând cu pietre într-un pisoi cocotat pe gardul de peste drum. 

— Hei, baietas! spune Bill, vrei o pungă cu bomboane şi 
o plimbare frumoasă cu şareta? 


Baietasul insa il pocneste pe Bill drept in ochi cu o 
bucata de caramida. 

— Asta o să-l coste pe bătrân încă cinci sute de dolari, 
zice Bill sărind peste roată. 

Băiatul se luptă ca un urs brun de categorie uşoară, 
dar noi îl trântirăm în fundul şaretei şi dădurăm bici calului. 
Il duserăm la grotă, unde legarăm calul in tufişul de 
ienuperi. După ce s-a înnoptat, am dus şareta în sătucul de 
unde o închiriasem, la trei mile distanţă, şi m-am întors pe 
jos până la munte 


Bill îşi lipea plasturi pe zgârieturile şi rănile de pe fata. 
În spatele bolovanului stâncos de la intrarea în grotă ardea 
un foc, iar băiatul, cu două pene din coadă de şoim înfipte în 


părul său roscat, veghea o oală cu cafea la fiert. Cand ma 
apropiai, numai ce vad că întinde spre mine un bat şi spune: 

— Aha! blestemată fata palidă, indraznesti să intri în 
cortul Şefului Roşu, spaima preeriei? 

— E-n regulă acum, zise Bill, suflecându-şi pantalonii şi 
cercetându-şi vânătăile de pe turloaie. Ne-am jucat de-a 
indienii. Fata de noi, panorama lui Buffalo Bill aducea cu 
vederile din Palestina care ni se arată la lanterna magică în 
sala primăriei. Eu îl fac pe Old Hank, vânător cu capcane, 
prizonierul Şefului Roşu, şi urmează să fiu scalpat mâine în 
zori. Sfinte Sisoie! Dar ştii că puştiul loveşte zdravăn? 

Da, domnule, băiatul părea că se distrează de minune. 
Plăcerea de a dormi în aer liber într-o peşteră îl făcea să uite 
că şi el este captiv. M-a botezat imediat Ochi-de-Sarpe, 
Spionul, şi m-a instiintat că atunci când vitejii săi se vor 
întoarce din expediţia lor războinică, am să fiu ars pe rug, la 
răsăritul soarelui. 

A urmat masa de seară; puştiul şi-a umplut gura cu 
pâine, slănină şi sos, şi a început să vorbească. Ne-a ținut un 
discurs care a durat aproximativ tot timpul mesei, şi care 
suna cam aşa: 

— Îmi place grozav chestia asta. Până acum n-am 
dormit niciodată în aer liber; dar am avut o dată un opossum 
domesticit, şi am împlinit nouă ani la ultima mea zi de 
naştere. Nu-mi place să mă duc la şcoală. Şobolanii au 
mâncat şaisprezece ouă de la găinile pestrite ale mătuşii lui 
Jimmy Talbot. Credeţi că sunt indieni adevărați prin pădurile 
astea? Mai vreau putin sos. Oare pomii când se mişcă fac să 
sufle vântul? Am avut cinci catelusi. De ce ţi-e nasul aşa de 
roşu, Hank? Tata are o groază de bani. Stelele sunt fierbinți? 
L-am facut praf pe Ed Walker cu biciul, de două ori, sâmbăta 
trecută. Nu-mi plac fetele. Broastele râioase nu poţi să le 
prinzi decât cu o sfoară. Boii fac vreun zgomot? De ce sunt 
portocalele rotunde? Aveţi paturi de dormit în peştera asta? 
Amos Murray are şase degete la picioare. Papagalul poate să 
vorbească, dar maimuța şi peştele, nu. Cam cât trebuie ca să 
facă doisprezece? 


Din minut in minut isi aducea aminte ca este un indian 
fioros, îşi lua batul care-i tinea loc de puşcă şi se strecura 
tiptil pana la gura peşterii, ca să descopere iscoadele fetelor 
palide, pe care le ura de moarte. Din când în când scotea 
câte un chiot de razboi care făcea să-l treacă fiorii pe 
bătrânul Hank, vânătorul cu capcane. Copilul ăsta îl 
terorizase pe Bill din capul locului. 

Ne-am culcat pe la ora unsprezece... şi am visat că un 
pirat fioros cu părul roşu mă răpise şi ma legase cu lanțuri 
de un copac. 

Tocmai cand se crăpa de ziuă, fui trezit de tipetele 
îngrozitoare ale lui Bill. Nu erau chiote, urlete, strigăte, 
răcnete sau răgete, cum te-ai aştepta să auzi din gâtlejul 
unor bărbați, ci pur şi simplu nişte tipete indecente, 
îngrozitoare, umilitoare, cum scot femeile când văd stafii sau 
omizi. E ceva înspăimântător să auzi un bărbat puternic, 
hotărât si grav, tipand fără oprire într-o grotă în zori de zi. 


Am sărit in sus ca să văd ce se întâmpla. Şeful Roşu se 
instalase pe pieptul lui Bill, cu o mână infipta în părul 
acestuia. În cealaltă mână tinea cuțitul de bucătărie de care 
ne foloseam ca să tăiem slănina. Şi încerca de zor şi cu tot 
dinadinsul să-l scalpeze cu adevărat pe Bill, în conformitate 
cu sentința care fusese pronunțată împotriva lui în seara 
precedentă. 

Smulsei cuțitul din mana pustiului şi-l silii să se culce 
din nou. Dar din acea clipă, liniştea sufletească a lui Bill se 
prabusise. Culcat pe-o rana, pe partea lui de culcus, n-a mai 
închis ochii în noaptea aceea şi în tot timpul cât băiatul mai 
rămase printre noi. Am atipit şi eu un pic, dar când soarele 
începu să se ridice pe cer, mi-adusei aminte că Şeful Roşu 
declarase că în zori voi fi ars pe rug. Nu eram prea agitat, nici 
speriat; mă ridicai însă în capul oaselor şi îmi aprinsei pipa 
rezemându-mă de o stâncă. 

— De ce te-ai sculat atât de devreme, Sam? întrebă Bill. 

— De ce? îl îngânai eu. O, mă încearcă un fel de junghi 
în umăr. Mi-am zis că dac-oi şedea aşa o să-mi treacă! 

— Minti! exclamă Bill. Adevărul e că ţi-e frică si tie. 
Urmează să fii ars, la răsăritul soarelui, şi ţi-e teamă ca 
puştiul o să se tina de cuvânt. Şi să crezi că ar fi în stare s-o 
facă, dacă ar izbuti să găsească un chibrit. E îngrozitor, Sam, 
nu-i aşa? Tu mai crezi că poate exista cineva care să mai dea 
şi bani buni ca să i se aducă înapoi un diavol ca ăsta? 

— Mai mult ca sigur, îi răspunsei. Un ştrengar ca ăsta e 
tocmai genul după care se prăpădesc părinții. Ascultă, mai 
bine tu şi cu Şeful Roşu sculati-va şi preparati gustarea de 
dimineață, până mă urc eu pe vârful muntelui să fac o 
recunoaştere. 

Mă urcai pe piscul micului munte şi-mi rotii ochii peste 
locurile din imediata vecinătate. Mă aşteptam să văd în 
partea dinspre Summit garda de milițieni unici ai satului, 
înarmați cu coase şi cu furci, cutreierând ținutul în căutarea 
laşilor de răpitori de copii. Dar nu zării decât un paşnic 
peisaj, insufletit de un singur om care era cu un catâr. 
Nimeni nu scormonea cu cangea fundul pârâului; nici un 
curier nu făcea curse grăbite încoace şi încolo ca să aducă 


parintilor innebuniti stirea cA nu s-a aflat nimic nou. In fata 
ochilor aveam o atmosferă rurală de toropeală care plutea 
deasupra acelei porțiuni din suprafața exterioară a Alabamei. 
„Poate, îmi spuneam, încă nu s-a descoperit că lupii au răpit 
fragedul mielusel din tarcul oilor. Doamne, ajută-i pe lupi!" 
îmi mai zisei, şi coborâi de pe munte ca să-mi iau micul 
dejun. 

Cand ajunsei la grotă, îi găsii pe Bill gâfâind, cu spatele 
lipit de una dintre stânci, iar băiatul amenintând să-l facă 
fărâme cu un pietroi cât jumătatea unei nuci de cocos. 

— Mi-a strecurat pe la ceafă un cartof încins ca para, 
îmi explică Bill, şi-apoi a continuat să-l strivească cu 
piciorul; da' şi eu l-am luat la palme. Ai o puşcă la tine, Sam? 

Am smuls piatra din mâna băiatului şi am împăcat 
lucrurile pe cât am putut. 

— Te aranjez eu, făcea puştiul către Bill. Nimeni, până 
azi, nu s-a atins de Şeful Roşu fără să plătească scump 
această îndrăzneală. Să te păzeşti! 

După ce luarăm gustarea, puştiul scoase din buzunar o 
bucată de piele înfăşurată cu sfori şi se apucă s-o dezlege. 
ieşi apoi din grotă. 

— Ce-o mai fi având acum de gând? se întrebă Bill 
îngrijorat. Nu crezi că o s-o şteargă cumva, Sam? 

— Cât despre asta, nici o gri*jă Nu prea pare el să fie 
dintre ăia care nu se pot dezlipi de casă. Dar trebuie să ne 
facem un plan cu răscumpărarea. Se pare că lumea nu se 
prea agită în Summit din cauza dispariției lui; dar poate că 
nu şi-au dat încă seama că a plecat. Poate că familia lui încă 
şi-l mai închipuie dormind la mătuşa Jane sau pe la vreun 
vecin. Oricum, azi tot se va observa lipsa lui. Deseară trebuie 
să trimitem o scrisoare tatălui copilului, cerându-i cele două 
mii de dolari ca să i-l dăm înapoi. 

Tocmai atunci auzirăm un fel de chiot de război, cam 
cum o fi fost cel al lui David când l-a făcut knock-out pe 
campionul Goliat. Şeful Roşu scosese din buzunar o praştie 
şi o învârtea pe deasupra capului. 

Mă ferii la timp, dar auzii o lovitură înfundată şi un fel 
de suspin din pieptul lui Bill, ca al unui cal când scoţi şaua 


de pe el. O piatra neagra de marimea unui ou il nimerise pe 
Bill tocmai dupa urechea 
stângă Se muie dintr-o dată, se 
clătină putin şi se prăvăli exact © 
pe focul pe care fierbea ceaunul <. 
cu apă fierbinte pentru spălat 
vase. L-am tras deoparte şi i-am 
turnat timp de o jumătate de oră 
apă rece pe cap. 

Încet-încet, Bill se ridică în 
capul oaselor, se pipăi după 
ureche şi spuse: 

— Sam, ştii care-i © 
personajul biblic pe care-l prefer 
eu? 


— la-o încet, zic. O să-ţi vii 
în fire numaidecât. 

— Irod, preciză el. Sam, nu-i aşa că n-ai să pleci şi să 
mă laşi singur aici? 

Am ieşit afară, am pus mâna pe băiat şi l-am scuturat 
până ce i s-au zguduit şi pistruii. 

— Dacă nu te potoleşti, i-am zis, apăi să ştii că te zbor 
direct acasă. Ia ascultă, ai de gând să te porți frumos .sau 
nu?! 

— Păi, am glumit, zise el ursuz, n-am vrut să-i fac rău 
bătrânului Hank. Dar de ce a dat în mine? Am să fiu 
cuminte, Ochi-de-Sarpe, dacă nu mă trimiti acasă şi dacă mă 
laşi să mă joc de-a Cercetaşul Negru. 

— Nu cunosc jocul ăsta, i-am zis. De altfel, asta o vei 
hotari împreună cu domnul Bill. Astăzi, el este tovarăşul tău 
de joacă. Eu plec pentru putin timp, am ceva treabă. Hai, 
intră şi fă pace cu el şi spune-i ca-ti pare rău că l-ai lovit; de 
nu, pleci îndată acasă. 

L-am pus să dea mâna cu Bill, apoi l-am tras deoparte 
pe Bill şi i-am spus că mă duc la Poplar Grove, un sătuc la 
vreo trei mile de grotă, ca să aflu câte ceva despre cum fusese 
privită în Summit chestia răpirii copilului. De asemenea, mă 
gândeam să trimit o scrisoare redactată pe un ton categoric 


batranului Dorset chiar in ziua aceea, cerandu-i pretul 
răscumpărării si precizandu-i cum să-l plateasca. 

— Ascultă, Sam, zise Bill, am fost întotdeauna alături 
de tine fără să clipesc, şi în timp de cutremur, şi de incendiu, 
şi de inundație, la poker, la atacurile cu dinamită, în timpul 
raziilor poliției, la jefuirea trenurilor şi în inima cicloanelor. 
Nu mi-am pierdut niciodată cumpătul, până ce l-am răpit pe 
afurisitul ăsta de băiat, care parca are pe toți dracii într- 
însul. M-a băgat in sperieti, nu alta. Să nu mă laşi cu el 
multă vreme — auzi, Sam? 

— După-amiază mă si-ntorc, zisei. Până atunci trebuie 
să-l tii pe băiat şi să cauţi să se distreze. Hai acum să scriem 
scrisoarea către bătrânul Dorset! 

Bill şi cu mine făcurăm rost de hârtie şi creion şi 
ticluirăm scrisoarea, în timp ce Şeful Roşu, înfăşurat într-o 
pătură, păşea mândru în sus şi-n jos, păzind gura peşterii. 
Bill mă rugă cu lacrimi în ochi să reduc prețul răscumpărării 
de la două mii la o mie cinci sute de dolari... Şi uite-aşa, ca 
să-i fac pe plac lui Bill, acceptai, şi colaborarăm la o 
scrisoare care suna cam aşa: 


„Domnului Ebenezer Dorset, 


Pe fiul dv. il ținem ascuns într-un loc foarte depărtat de 
Summit. E inutil ca dv. sau cei mai iscusiti detectivi să 
încercați a-l descoperi. Singurele condiţii în care-l puteți 
recapăta sunt categoric următoarele: Cerem o mie cinci sute de 
dolari în bancnote mari pentru înapoierea lui; banii să fie 
depusi chiar astăzi, la miezul nopții, în locul şi în cutia in care 
veți depune mai întâi răspunsul dv. — asa cum e arătat mai 
Jos. Dacă sunteți de acord cu aceste condiţii trimiteţi răspunsul 
în scris printr-un om al dv. neinsotit, diseară la orele opt si 
jumătate. După ce treci de Owl Creek pe drumul spre Poplar 
Grove sunt trei copaci mari cam la o sută de metri unul de 
altul, aproape de îngrădirea lanului de grâu de pe mâna 
dreaptă. La baza bulumacului din dreptul copacului al treilea 
se va gasi o cutie mică de carton. 


Curierul dv. va pune rdspunsul in acea cutie si se va 
intoarce direct la Summit. 

In caz că încercaţi vreo trădare sau nu satisfaceti cu 
precizie cererea noastră, nu vă veţi mai revedea niciodată fiul. 

Dacă achitati suma pretinsă, el va fi predat înapoi teafăr 
şi nevătămat in interval de trei ore. Aceste condiţii sunt 
categorice şi definitive şi dacă nu sunteți de acord cu ele, nu 
vom mai încerca să intrăm în legătură cu dv. 


Doi oameni hotărâți." 


Am scris adresa lui Dorset, iar scrisoarea am băgat-o în 
buzunar. 

Când eram gata să plec, puştiul vine la mine şi-mi 
spune: 

— Hei, Ochi-de-Şarpe, ai spus ca să mă joc de-a 
Cercetaşul Negru cât timp eşti plecat 

— Joacă-te, vezi bine, zic eu. Domnul Bill o să se joace 
cu tine. Dar. mă rog, ce fel de joc e ăsta? 

— Eu sunt Cercetaşul Negru, zice Şeful Roşu, şi trebuie 
să mă duc călare până la palisadă ca să-i anunț pe colonişti 
că se apropie indienii. M-am săturat să tot fac pe indianul. 
Vreau să fiu acum Cercetaşul Negru. 

— Perfect, zic. Nu văd nici un rău in asta. Cred ca 
domnul Bill te va ajuta să-i infrangi pe sălbaticii ăia 
nesuferiti. 

— Eu ce-am de facutu? zise Bill, uitandu-se banuitor la 
pusti. 

— Tu esti calul... 

Cercetasul Negru sari pe spinarea lui Bill si-si vari 
calcaiele in coastele lui. 

Pentru numele lui Dumnezeu, zice Bill, grabeste-te sa te 
întorci, Sam, cat poți mai curând. Îmi pare rău că n-am fixat 
prețul răscumpărării la o mie de dolari. Ia ascultă, măi, dacă 
nu încetezi să-mi dai pinteni, acu mă ridic şi-ţi trag o 
scuturătură de-o să-ți meargă fulgii. 

Mă dusei la Poplar Grove şi mă învârtii pe la posta şi pe 
la prăvălie, stând de vorbă cu mârlanii care veneau pe-acolo 


cu treburi negustoresti. Unul barbos imi spuse ca ar fi auzit 
ca Summit este în mare fierbere din cauză ca băiatul 
batrânului Ebenezer Dorset s-a rătăcit sau a fost răpit. Asta 
era tot ce voiam să ştiu. Cumpărai nişte tutun, mă interesai 
aşa, de formă, de prețul mazării „ochi negri", pusei pe ascuns 
scrisoarea la cutie şi o luai din loc. Dirigintele poştei afirma 
că factorul va veni cam peste o oră să ia corespondența 
pentru Summit. 

Când mă întorsei la peşteră, ia-i pe Bill şi pe băiat de 
unde nu-s. Cercetai prin împrejurimile peşterii şi, cu riscul 
de a ne descoperi ascunzişul, trăsei vreo două iodele, dar nu 
primii nici un răspuns. 

Aşa că, îmi aprinsei pipa şi mă aşezai pe o ridicătură de 
pământ acoperită cu muşchi, aşteptând să văd ce avea să se 
mai întâmple. 

Cam după o jumătate de oră auzii un foşnet prin 
tufişuri, apoi îl zării pe Bill apărând clătinându-se in poienita 
din faţa peşterii. În urma lui venea băiatul, cu paşi tiptili ca 
un cercetaş, cu gura întinsă într-un zâmbet care-i lumina 
chipul. Bill se opri, îşi scoase pălăria şi se şterse pe fata cu o 
batistă roşie. Pustiul se opri şi el, numai la vreo trei metri in 
spatele lui. 

— Sam, oftă Bill, poate că o să mă consideri un renegat, 
dar n-am mai avut încotro... 

— Dar ce s-a întâmplat, Bill? îl întrebai. 

— M-a călărit, zice Bill. toate cele nouăzeci de mile până 
la palisadă,— nici un inci mai puţin. Apoi, după ce coloniştii 
au fost salvați, mi-a dat să mănânc ovăz. Dacă-mi dădea 
nisip, nu era mai putin gustos. Afară de asta, o oră întreagă 
a trebuit să încerc să-i explic de ce nu-i nimic în găuri, cum 
poate un drum să ducă în două direcţii opuse, şi de ce iarba 
e verde. Te rog să mă crezi, Sam, asta întrece tot ce poate 
răbda o ființă omenească. L-am înşfăcat de guler si am 
coborât muntele târându-l. Pe drum dădea din picioare de mi 
le-a făcut pe-ale mele numai vânătăi, de la genunchi în jos; 
acum o să trebuiască să-mi doftoricesc cele două-trei 
muscaturi la degetul cel mare de la mână. 


— În 'sfârşit, bine că s-a dus, continuă Bill, s-a dus 
acasă. l-am arătat drumul spre Summit şi i-am tras una în 
spate de l-am apropiat cu vreo opt picioare de destinaţie. Îmi 
pare rău că pierdem prețul răscumpărării; dar ori asta, ori 
Bill Driscoll la balamuc. 

Bill gâfâie şi suflă, dar pe fața lui trandafirie se 
desluşeşte o inefabilă linişte şi o mulțumire din ce în ce mai 
mare. 

— Bill. întreb eu, nimeni din neamul tău nu suferă de 
inimă, nu-i aşa? 

— Nu, răspunse Bill, n-avem nici o boală cronică, afară 
de malarie şi de accidente. Dar de ce întrebi? 

— Ei, atunci poţi sa te întorci, zic eu, şi sa te uiţi in 
spatele tău. 

Bill se întoarce şi dă de băiat; roseata îi piere din obraji, 
ca un plumb se azvârle la pământ şi se porneşte să culeagă 
în neştire iarbă şi betisoare. 

Timp de vreo oră mi-a fost teamă că şi-a pierdut minţile. 
I-am spus apoi că planul meu este să lichidăm pe dată toată 
afacerea, să punem mâna pe prețul răscumpărării şi s-o 
ştergem cu banii la miezul nopții... 

Aveam planul de a încasa prețul răscumpărării fără 
pericol de a fi prins de duşmani, plan care se recomandă de 
la sine profesioniştilor răpitori de copii. Copacul sub care 
urma să fie lăsat răspunsul — şi în urmă banii — se afla 
aproape de gardul din marginea drumului şi era înconjurat 
din toate părțile de ogoare mari, pustii. Dacă o ceată de 
poliţişti ar sta la pândă să prindă pe cineva care ar veni să ia 
biletul, omul ar putea fi văzut de la mare depărtare trecând 
peste ogoare sau pe drum. Dar nu suntem noi aşa de proşti! 
la ora opt şi jumătate m-am urcat în acel copac de care am 
vorbit, şi unde am stat ascuns ca un brotăcel, aşteptând să 
vină trimisul bătrânului. 

Exact la vremea stabilită, pe drum se apropie un 
baietandru, călare pe bicicletă, descoperă cutia de carton de 
la baza parului din gard, strecoară în ea o bucată de hârtie 
împăturită şi pedalează înapoi spre Summit. 


Am aşteptat încă o ora, după care am tras concluzia ca 
nu-i nici urmă de pericol. M-am dat jos din copac, am luat 
biletul, m-am strecurat de-a lungul gardului până am dat de 
pădure, şi m-am întors la peşteră în altă jumătate de oră. Am 
desfăcut biletul, apropiindu-mă de felinar, şi i l-am citit şi lui 
Bill. Era scris cu cerneală şi aşa de stângaci, că de-abia se 
putea înțelege. lată ce spunea în esenţă: 

„Către cei doi oameni hotărâți! 

Domnilor, am primit astăzi prin poştă scrisoarea dv. 
referitoare la prețul de răscumpărare pe care-l cereti pentru 
înapoierea fiului meu. Cred că pretențiile dv. sunt ceva cam 
mari şi vă fac prin prezenta o contra-propunere, pe care înclin 
să cred că o veți accepta. Să-l aduceți adică pe Johnny acasă, 
şi să-mi plătiţi 250 dolari ca să fiu de acord să vă scap de el. 
Ar fi preferabil să veniţi în timpul nopții, căci vecinii sunt 
convinşi că el s-a pierdut; şi nu pot să-mi iau răspunderea 
pentru ceea ce ar fi ei în stare să-i facă omului pe care l-ar 
vedea aducându-l înapoi. 


Cu tot respectul, Ebenezer Dorset." 
— Mari mai sunt piraţii din Penzance, zic eu; dintre 
toţi... 


Dar imi aruncai privirea spre Bill si sovaii. In ochii lui 
citii cea mai rugătoare privire pe care am întâlnit-o vreodată 
pe chipul unui mut sau al unui dobitoc înzestrat cu grai. 

— Sam, zise el, ce înseamnă 250 dolari, la urma 
urmelor? Banii ăştia îi avem. Încă o noapte cu puştiul ăsta şi 
ajung la balamuc. Domnul Dorset nu numai că e un perfect 
gentleman, dar cred că este şi o adevărată mână spartă, dacă 
face o ofertă atât de generoasă. N-ai de gând să scapi ocazia, 
nu-i aşa? 

Să-ţi spun drept, Bill, zic eu, berbecelul ăsta a început 
să mă enerveze şi pe mine. Îl ducem acasă, plătim preţul de 
retrocedare şi ne luăm talpasita. 

L-am dus acasă chiar în noaptea aceea. Ca să-l 
hotărâm să meargă i-am spus că taică-său i-a cumpărat o 
armă cu incrustatii de argint şi o pereche de ,mocasini" şi ca 
a doua zi o să mergem la vânătoare de urşi. 


Era exact ora 12 cand am ciocanit la usa din fata a 
casei lui Ebenezer. Tocmai in momentul cand ar fi trebuit sa 
scot cei o mie cinci sute de dolari din cutia de sub copac, 
conform planului inițial, Bill număra două sute cincizeci de 
dolari în palma lui Dorset. 

Când puştiul află că o să-l lăsăm acasă începu să urle 
ca o flaşnetă si se lipi strâns de piciorul lui Bill întocmai ca o 
lipitoare. Taică-sau îl dezlipi, treptat, ca pe un plasture. 

— Cat timp îl puteţi tine? întrebă Bill. 

— Mu mai sunt aşa de voinic ca înainte, spuse bătrânul 
Dorset, cred însă că vă pot făgădui zece minute. 

— Suficient, zise Bill. În zece minute îmi iau picioarele 
la spinare şi străbat statele din Centru, Sud şi Vestul de 
mijloc, îndreptându-mă uşurel spre granița Canadei. 

Şi, deşi era întuneric beznă, deşi Bill este tare gras, deşi 
eu sunt un bun alergător, de-abia l-am putut ajunge din 
urmă la vreo milă şi jumătate de Summit. 


Sfârşit 


O. Henry 


William Sydney Porter (cunoscut dupa numele de autor 
O. Henry) s-a nascut la 11 septembrie 1862, in Greensboro, 
North Carolina si a murit la 5 iunie 1910 in New York City. 


O. Henry a fost fiul unui medic, de la varsta de 16 ania 
avut diferite ocupatii: vanzator, cowboy, functionar la banca. 
Fiind acuzat de fraudă fuge in Honduras, de unde însă va 
veni înapoi în SUA datorită îmolnăvirii soției sale. Va fi mai 
multi ani închis in puscaria din statul Ohio. 


Iesit din închisoare la data de 24 iulie 1901 va începe 
cariera de jurnalist la „Houston Post” după un timp va înceta 
activitatea ca jurnalist fiind unul dintre scriitorii cei mai bine 
plătiți din SUA. El scrie sub pseudonimul „O. Henry” nume 
care l-a găsit în timpul când era în detenţie în „Manualul 
ajutorului de farmacist”. 


O. Henry are darul de a povesti naratiuni scurte din 
timpurile cotidiene, sub formă de parodii și cu comentarii 
comice. El fiind un promtor al prozei scurte. Din anul 1919 
se acordă premiul „O. Henry” în literatura engleză pentru 
naratiuni scurte. 


